Røldalsboka

Røldalsboka, arkivsignatur NFS Delgobe 13a, er ei bok fra 1600-tallet som er satt sammen av visetrykk og håndskrevne viser.   Det er bevart 122 sider av boka, og den er innbundet i et fragment fra ei skinnbok.

Historikk 
Den trolig eldste håndskriften i boka er signert av en «Jens Rasmussen» og årstallet 1609.  Bergen er nevnt i en notis i boka, men det er uklart om det betyr at boka har vært der. Det yngste trykket i boka er fra 1650, men er signert med 1666 og navnet «Peder Helliesøn». Denne Peder tror man er den samme som Peder Helgeson (f. 1628), som var en bonde på Hamre i Røldal.  Flere andre navn er skrevet ned i boka, men det er uklart hva deres tilknytning til den er. Distrikslege og folkeminnesamler Henri Delgobe fant manuskriptet i Røldal prestearkiv og sendte det til Norsk folkeminnesamling i 1920.  I 1976 ble store deler av boka transkribert og gitt ut i 1600-talsviser : Et håndskrift frå Røldal av professor Reimund Kvideland. I 2015 ble boka gjenoppdaget av Nasjonalbiblioteket, som digitalserte og publiserte den på sine nettsider som Ms.8° 3851 "Røldalsboka".

Viser 
Boka består av både trykte og håndskrevne viser, og muligens har viser kommet til og forsvunnet over et lenger tidsrom, innbindingen antyder at det har vært flere visere i samlingen tidliger, i tillegg til at noen av visene bare finnes som fragmenter.  Det er ikke noe tydelig ensartet preg over samlingen, men Kvideland viser til at de fleste visene har religiøse motiv og et tidstypisk pesimistisk syn på tilværelsen.

Referanser

Litteratur

Eksterne lenker 

 Ms.8° 3851 "Røldalsboka" på Nasjonalbiblioteket
 Bildegalleri fra SAMLA sine facebooksider

Bøker fra 1600-tallet